વરસાદની ખેંચ પડી. ખેતરોમાં વાવેલા અનાજના છોડ બહાર નીકળીને દાણા પેદા કર્યા વિના સુકાઈ ગયા. રણપ્રદેશ હતો તેથી વધુ ભેંકાર થવા લાગ્યો. પાણીથી ધોવાયેલાં પીલુનાં વૃક્ષોનાં પાન ફરીથી ધૂળથી મેલાં થવા લાગ્યાં. નિર્જન પ્રદેશના મૌનને હોલા(પક્ષી)ના અવાજે વધુ ગંભીર બનાવી દીધું. ફરીથી ધૂળની ડમરીઓ ઊડવા લાગી. ઉષા- સંધ્યા રંગહીન નિસ્તેજ બની ગઈ. દંગામાં અનાજની ખેંચ પડી ગઈ. એક દિવસ હમીદાએ કહ્યું, ‘ઘરમાં અનાજ ખતમ થયું છે અને રોકડ પણ નથી રહી.’